હાર્દિક પટેલના અનુસંધાને તેમણે જણાવ્યુ હતું કે ખેડૂતો માટે આટલી નાની વયમાં આ યુવાન સરકાર સામે સંઘર્ષ ચલાવી રહયો છે. તેને મારો ટેકો છે. હું ગુજરાતમાં આવતો રહીશે. ગુજરાતથી સંઘર્ષની મુહિમ દેશભરમા આગળ વધી છે. રફાલ સોદા અંગે મોદી સરકારનો દેશભરમા જોરદાર વિરોધ કરતાં તેમણે જણાવ્યુ હતું કે એક બાજુ હિન્દુસ્તાન એરોનોટિકસ જેવી દેશની અનુભવી સંસ્થા ઉપલબ્ધ હોવા છતાં ઝિરો બજેટ, ઝીરો એકસપિરિયન્સ કંપનીને શા માટે પસંદ કરવામાં આવી તેનો મોદી સાહેબ કોઇ જવાબ નથી આપતા. વન મેન શો, ટુ મેન આર્મીની આ સરકારને દેશની જનતાને સત્ય જણાવવુ જોઇએ. હવે તો સુપ્રિમ કોર્ટે પણ આ માટે આદેશ કર્યો છે.તેઓ પ્રમાણિક નથી એવુ નથી કહેતો. પરંતુ તેમણે પ્રમાણિકતા સાબિત કરવા માટે પારદર્શકતા પણ સિધ્ધ કરવી પડશે.